בספטמבר 2017 חתמה קבוצת מקלארן על חוזה לרכישת מנועים מרנו לשלוש עונות, החל מעונת 2018. טורו רוסו הודיעה שוב על הפסקת שיתוף הפעולה ומעבר למנועים מתוצרת הונדה. ביוני 2018 הודיעה רד בול על הפסקת שיתוף הפעולה עם רנו לאחר 12 עונות.
בית אימרין
בית אימרין (ערבית: بيت امرين, פירוש: "בית הנסיכים") הוא כפר פלסטיני בצפון השומרון המשתייך לנפת שכם של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בכפר 3,423 תושבים.
היסטוריה.
במפקד 1922 שנערך על ידי שלטונות המנדט הבריטי, הייתה בבית אימרין אוכלוסייה של 527 נפש, אשר הורכבה מ-512 מוסלמים ו-15 נוצרים אורתודוקסים. האוכלוסייה גדלה במפקד 1931 ל-620, אשר הורכבה מ-13 נוצרים ו -607 מוסלמים, אשר חיו ב-157 בתים.
בשנת 1945 מנתה האוכלוסייה 860 נפש, כולם מוסלמים, ושטח הקרקע של הכפר היה 12,094 דונם. מתוכם 1,442 דונם היו של מטעים ואדמות השקיה, 6,819 של גידולי דגנים, ואילו 53 דונם היו שטח בנוי.
בעקבות מלחמת העצמאות עברה בית אימרין משליטה בריטית לירדנית. בשנת 1961 הייתה אוכלוסיית בית אימרין 1,048.
בשנת 1966 הוקמה מועצה כפרית המורכבת מתשעה חברים, כולל ראש המועצה, לניהול ענייניה האזרחיים של בית אימרין. ראש המועצה הראשון היה איאד יוסף עבד אל-רחמן אחסן, וכיום הוא בשיר סמארה.
לאחר 1967.
בעקבות מלחמת ששת הימים ב-1967, עבר הכפר משליטה ירדנית לישראלית, ובאותה שנה נמצא כי מספר התושבים בכפר היה כ-1,100 איש.
בשנת 1980, הופקעו חלק מאדמות הכפר לצרכים צבאיים ועליהן הוקמה היאחזות נח"ל "מעלה נחל" על ידי גרעין של תנועת הנוער הלאומי, שאוזרחה מיד כהתנחלות חומש. 25 שנים אחר כך פונתה חומש במסגרת תוכנית ההתנתקות. לאחר הפינוי לא בוטלו צווי התפיסה לשטח והפלסטינים היו מנועים מלעבד את אדמותיהם. בדצמבר 2011 עתר ראש מועצת בורקה ותושבים אחרים לבג"ץ באמצעות ארגון יש דין, בדרישה לביטול צווי התפיסה הצבאיים. בסופו של דבר בוטל "צו הסגירה" (שקבע כי על פלסטינים אסור להיכנס למקום) ובאוקטובר 2013 ביקרו במקום פלסטינים תושבי האזור.
לאחר הסכם אוסלו 97.7% מקרקעות הכפר מוגדרות כשטח A, 1.8% שטח B, ואילו 0.5% הנותרים הם שטח C.
כלכלה.
כלכלת הכפר מבוססת על חקלאות, והמוצרים העיקריים הם קטניות, דגנים, ירקות, זיתים, ענבים, שקדים ותאנים. בכפר יש מתקנים ציבוריים הכוללים: מרפאה, ובית לשירותי דואר ותקשורת טלפונית.
גאוגרפיה.
בית אימרין שוכן למרגלות "ג'בל אבו יזיד", פסגת הר בגובה 725 מטר מעל פני הים, שבמרכזה מבנה קבר שייח' (מקאם), "שייח' אבו יזיד", ממנו שרדו ארבעת קירות המבנה ללא גג. השייח' הסופי "אבו יזיד" מוכר במסורת המקומית כצדיק שהתבודד בתפילותיו במקום.
חינוך.
בכפר יש בית ספר יסודי לבנות ובית ספר תיכון לבנים.
זווית הקבלה
בגאומטריה היפרבולית, זווית ההקבלה (באנגלית: Angle of parallelism), שסימונה המקובל הוא formula_1, היא הזווית בקודקוד אחד של משולש היפרבולי ישר-זווית ששתיים מצלעותיו הן מקבילים אסימפטוטיים. זווית זו תלויה באורך המקטע "a" שמחבר את הקודקוד של הזווית הישרה עם הקודקוד של זווית ההקבלה.
בהינתן נקודה מחוץ לישר, אם מורידים אנך לישר מהנקודה, אז "a" הוא המרחק לאורך המקטע האנכי הזה, ו-"φ" או formula_1 היא הזווית הקטנה ביותר בה הקו המשורטט מהקודקוד בזווית הזו אינו חותך את הישר הנתון. מכיוון ששתיים מצלעות המשולש הן מקבילים אסימפטוטיים, מתקיים:
formula_3
ישנם חמישה ביטויים מתמטיים שקולים שקושרים את formula_4 עם "a":
כאשר sinh, cosh, tanh, ו-sech הן פונקציות היפרבוליות ו-gd היא פונקציית גודרמניאן.
היסטוריה.
המונח זווית ההקבלה והנוסחאות המקושרות אליו הוצג ופותח בהרחבה ב-1840 בחיבור "חקירות גאומטריות על התאוריה של קווים מקבילים" של המתמטיקאי ניקולאי לובצ'בסקי, ממגלי הגאומטריה הלא-אוקלידית. יאנוש בולאי גילה בנייה גאומטרית אלגנטית ממנה ניתן לגזור את הנוסחה לזווית ההקבלה.
קרל פרידריך גאוס הציג בכתב לא מפורסם קצר "התאוריה של קווים מקבילים" הגדרה זהה; הוא הגדיר ישר מקביל גבולי דרך נקודה מחוץ לישר נתון כחתך בין הישרים שפוגשים את הישר הנתון לישרים שלא פוגשים אותו. באותו חיבור הוא הוכיח גם כי יחס ההקבלה הוא יחס שקילות מעל אוסף הישרים ההיפרבוליים - הווה אומר שהוא חילופי (סימטרית) וטרנזיטיבי. עובדות אלו הן טריוויאליות בגאומטריה אוקלידית, אולם מצריכות הוכחה דקדקנית בגאומטריה אחרת; פרטי ההוכחה טריקיים מאוד, ועשו שימוש ברעיונות המאוחרים יותר של מוריץ פש (Pasch).
תאנים
מחנה הפליטים בלאטה
טזארי זרו
טזארי זרו (באיטלקית: Tazzari Zero) היא מכונית חשמלית, בתצורת מכונית מיקרו מתוצרת Tazzari Group האיטלקית המיוצרת משנת 2009 ועד היום.
מקום מטה ומפעל Tazzari Group הוא באימולה.
דגם ה"טזארי זרו" הוצג לראשונה בתערוכת המכוניות בבולוניה בשנת 2009.
אליה סבור
אליה סבור (נולדה ב-22 בפברואר 1989) היא מהנדסת חומרים אמריקאית. מחזיקה בשיא העולם על היותה הפרופסורית הצעירה ביותר בעולם.
ביוגרפיה.
סבור נודלה בניו יורק. אימה, ג'ולי סבור (שם נעוריה קסלר), עבדה כעיתונאית במשך 12 שנים. היא נישאה למוחמד סבור, מהגר מפקיסטן, בשנת 1980. מגיל צעיר הראתה סבור סימנים של מחוננות. במבחן אינטליגנציה שעברה בכיתה הרביעית נקבע שמדד ה-IQ שלה הוא "מעבר לסקאלה". באותה השנה היא החלה את לימודיה באוניברסיטה בגיל 10 בלבד, ובגיל 14 זכתה בדרגות הצטיינות בלטינית. בגיל 9 קיבלה חגורה שחורה בטאקוונדו.
בשנת 2003, בהיותה בת 14, השלימה את לימודי התואר הראשון באוניברסיטת סטוני ברוק במדינת ניו יורק. בשנת 2006 סיימה את לימודי התואר השני שלה באוניברסיטת דרקסל. בשנת 2007 החלה להרצות בפני תלמידים באוניברסיטה בניו אורלינס בעקבות הוריקן קתרינה שעשה שמות באזור.
ב-19 בפברואר 2008, שלושה ימים בלבד לפני יום הולדתה ה-19, מונתה למשרת פרופסור באוניברסיטת קונקוק שבדרום קוריאה. החוזה שהוצע לה היה חוזה זמני לשנה, אך היא בחרה שלא לחדשו בתומו. ספר השיאים של גינס הכריז על סבור כפרופסורית הצעירה ביותר בעולם.
חבורת הקרקטרים
טאזרי זרו
קרקטר (מתמטיקה)
במתמטיקה, קרקטר הוא הומומורפיזם מחבורה אל החבורה הכפלית formula_1 של שדה המספרים המרוכבים, ובאופן כללי יותר אל החבורה הכפלית של שדה כלשהו. קרקטר אל תת-החבורה הכפלית formula_2 נקרא קרקטר אוניטרי.
השימוש החשוב ביותר לקרקטרים הוא באנליזה הרמונית. כך, הדוגמה היסודית לקרקטרים הם האקספוננטים formula_3 המוגדרים formula_4 לכל formula_5. כפי שידוע מאנליזת פורייה הממשית, משפחת הפונקציות הזו צפופה במרחב formula_6 ומאפשרת להגדיר התמרת פורייה מעל מרחב זה. ברוח זו, המושג הכללי של קרקטרים מאפשר להכליל את אנליזת פורייה הממשית לאנליזת פורייה מעל חבורות אחרות. שימוש חשוב נוסף לקרקטרים הוא בתורת המספרים, באמצעות בניית קרקטר דיריכלה.
חבורת הקרקטרים.
חשיבותם של קרקטרים נובעת בין השאר מכך שהם מהווים חבורה אבלית ביחס לכפל נקודתי. כלומר, אם formula_7 היא משפחת כל הקרקטרים מהצורה formula_8, אז יש עליה מבנה של חבורה כפלית באמצעות הפעולה formula_9.
יתרה מזו, אם formula_10 היא משפחת כל הפונקציות מהצורה formula_11 עם מבנה טבעי של מרחב וקטורי מעל formula_12, אז formula_7 היא תת-מרחב ליניארי שלו שאיבריו בלתי תלויים ליניארית, כלומר: לכל אוסף סופי של קרקטרים שונים formula_14, אם formula_15 מקיימים כי formula_16, אז בהכרח formula_17.
קרקטר של חבורה טופולוגית.
במקרה ש-formula_18 היא חבורה טופולוגית, קרקטר הוא הומומורפיזם רציף מהצורה formula_19. ידוע כי אם formula_18 חבורה אבלית וקומפקטית מקומית אז הקרקטרים שלה מפרידים נקודות, כלומר: לכל formula_21 שונים, יש קרקטר רציף formula_22 שמקיים formula_23. לכן ממשפט סטון-ויירשטראס תחת תנאים לא מחמירים נובע כי חבורת הקרקטרים formula_7 צפופה בתוך מרחב הפונקציות הרציפות מהצורה formula_11 שיש להן תומך קומפקטי.
לחבורה טופולוגית אבלית וקומפקטית מקומית מתרחשת תופעה של דואליות, לפיה חבורת הקרקטרים של חבורת הקרקטרים של formula_18, היא למעשה formula_18 עצמה. כלומר יש איזומורפיזם טבעי formula_28. איזומורפיזם זה מתקבל על ידי formula_29 שהיא ההערכה formula_30.
כרקטר
בני סויף (מחוז)
מחוז בני סויף (נפוצה גם ההגייה בני סואף, בערבית מצרית: محافظة بنى سويف) הוא מחוז במרכז מצרים השוכן בגדה המערבית של נהר הנילוס, ובירתו היא העיר בני סויף, הממוקמת כ-150 ק"מ מקהיר.
רקע.
התעשייה המרכזית במחוז היא מפעלי המלט, וברחבי המחוז פועלים שמונה אזורי תעשייה.
דמוגרפיה.
כ-2,193,871 מהתושבים מתגוררים בכפרים, ואילו בערים מתגוררים כ-662,941 מהתושבים. אוכלוסיית המחוז מונה 3,154,100 תושבים.
האתר התיירותי היחיד במחוז הוא הפירמידות במיידום .
NSU ספיידר
NSU ספיידר (בגרמנית: NSU Spider) היא מכונית רודסטר מתוצרת NSU (שם מלא: "NSU Motorenwerke") הגרמנית אשר יוצרה בין השנים 1964–1967.
דגם "NSU ספיידר" היה הרכב הראשון אשר הורכב בו מנוע ונקל.
מנוע הרוטור היחיד מקורר מים ובלמי הדיסק הקדמי הבדיל את המכונית ממכוניות אחרות מסוג דומה באותה התקופה (אמצע שנות השישים של המאה העשרים).
מהדגם יוצרו 2,375 יחידות.
סברסטאל צ'רפובץ (הוקי קרח)
מועדון ההוקי קרח סברסטאל הוא מועדון הוקי קרח מקצועני מהעיר צ'רפובץ, שבמחוז וולוגדה, רוסיה. חלק מליגת ההוקי הקונטיננטלית.
הישג השיא של המועדון היה העפלה לגמר פלייאוף אליפות רוסיה בהוקי קרח בעונת 2002/2003.